**Hallituksen kokous 2/2019 Pöytäkirja**

Aika: 13.4.2019 klo 12.30

Paikka: Hämeenlinna, Cafe Laurell, Sibeliuksenkatu 7, kabinetti.

Läsnä: Markku Sauri, Eero Sauri, Olli Sauri, Heikki Sauri, Eeva Sauri, Jari Näres, Petteri Mustonen, Heli Hyttinen

1. Kokouksen avaus, päätösvaltaisuus ja läsnäolijoiden toteaminen

Puheenjohtaja avasi kokouksen. Kirjattiin kokouksen osallistujat.

1. Työjärjestyksen hyväksyminen  
   Päätettiin hyväksyä sähköpostitse lähetetty esityslista lisäämällä siihen kohta 3, Ilmoitusasiat.
2. Ilmoitusasiat

Sukuseuran pankkitilin saldo on 1275,58 €. Uusia jäsenmaksuja ei ole maksettu viimeksi kuluneen vuoden aikana. Kuluvan kolmivuotiskauden jäsenmaksukertymä on 1 800 €.

1. Edellisen kokouksen 26.1.2019 pöytäkirjan hyväksyminen

Päätettiin kirjata edellisen kokouksen 26.1.2019 pöytäkirja hyväksytyksi. Puheenjohtaja ja sihteeri allekirjoittivat sen.

1. Hämeenlinnan Vanajassa 8.6.2019 pidettävän sukukokouksen järjestelyt
   1. Yleisohjelma (liite 1)

Päätettiin liittää ohjelma sähköpostitse toimitettavaan sukukokouskutsuun.

* 1. Budjetti ja osallistumismaksut (liite 2)

Hyväksyttiin esityksen mukainen budjetti ja osallistumismaksut.

* 1. Virallisen vuosikokouksen esityslista (liite 3). Hallituksen esitysten valmistelu vuosikokoukselle (liite 4).

Hyväksyttiin sääntömääräinen esityslista ja tehtiin vuosikokoukselle esitykset tulevista henkilövalinnoista. Voiton ja Erkin sukuhaarojen osalta tuleva hallituksen jäsen jäi vielä avoimeksi.

* 1. Muut kokouksen valmistelutehtävät ja vastuut (liite 5)

Käytiin läpi lista valmistelutehtävistä, joista suuri osa on jo hoidettu.

Päätettiin, että Heli ja Markku tuovat kokoukseen läppärit esityksiä varten. Seurakunta huolehtii valkokankaan ja videotykin, ja Markku tuo lisäksi varatykin.

Hanna sai tehtäväkseen kysyä Pirjo Lähteenmäeltä, voisiko hän tyttärineen huolehtia lapsille varatusta tilasta ohjelmineen.

Heikki järjestää valokuvauksen kokouksessa ja hankkii kunniajäsenten kukat sekä kukat Markus Saurin haudalle.

Olli päivittää sukupuun ja tulostaa sen kokoukseen.

Markku ostaa kirjakaupasta nimitarrat osallistujille.

Heli lähettää sukukokouskutsun jäsenkirjeenä sähköpostitse heti pääsiäisen jälkeen.

1. Toiminta- ja taloussuunnitelma vuosille 2019-2022

Käytiin lähetekeskustelu seuraavan kolmivuotiskauden toiminnasta.

Todettiin, että tulevalla kaudella tulisi juoksevien asioiden hoidon ohella paneutua jäsenmäärän kasvattamiseen etenkin nuorten sukupolvien osalta. Samalla on syytä miettiä, voitaisiinko sähköisiä medioita hyödyntää tiedotuksessa ja yhteydenpidossa vielä nykyistä paremmin.

Lisäksi tulisi pohtia, koottaisiinko suvun nyt olemassa oleva aineisto kirjaksi.

Tuleva puheenjohtaja Hanna Linna-Varis muotoilee toiminta- ja taloussuunnitelman näiden ajatusten pohjalta.

1. Sukukokousta koskevan jäsenkirjeen lähettäminen

Sukukokouskutsu lähetetään jäsenkirjeenä kaikille jäsenrekisterissä oleville sukuseuran jäsenille viikolla 17.

Heli sai tehtäväkseen muokata jäsenkirjeluonnoksesta myyntikirjeen tyyppinen.

Sukukokouksesta tiedotetaan myös kotisivuilla ja suvun omassa Fb-ryhmässä. Lisäksi hallituksen jäsenet jakavat informaatiota kokouksesta sukuhaarojen sisällä, yhteisenä tavoitteena kaikkien sukuhaarojen osallistuminen.

1. Seuraavasta hallituksen kokouksesta sopiminen

Hallituksen kokous ennen sukukokousta järjestetään tarpeen mukaan sähköpostikokouksena.

1. Kokouksen päättäminen

Puheenjohtaja päätti kokouksen klo 14.34.

Pöytäkirjan vakuudeksi

Markku Sauri Heli Hyttinen  
puheenjohtaja sihteeri

Liitteitä 6 kpl